Radio Relox
"Radio Relox" (isp. Radio Reloj, hərfi mən. "Saat Radiosu") – Kuba xəbərlər radiosu. 1 iyul 1947-ci ildə Havana şəhərində, "Circuito CMQ" radiostansiyasının ofisi yerləşdiyi bir binada yayımlanmağa başladı. Radio Relox radiostansiyası özünəməxsus şəkildə unikaldır: Vaxtın hər dəqiqə diktorlar tərəfindən elan olunması, fonda isə 24 saat ərzində saniyə əqrəblərinin vurması ilə xəbərlərin canlı yayımda yayımlanması onun fərqli cəhətlərindən biridir. Latın Amerikasında 24 saat ərzində fəaliyyət göstərən radiostansiyalardan biri olub. Kuba Radio və Televiziyası İnstitutu tərəfindən idarə olunan bu ümumdövlət radiostansiya Kuba Radio sisteminin bir hissəsidir.